Tin Machine Live: Oy Vey, Baby

Tin Machine Live: Oy Vey, Baby er eit konsertalbum og ein konsertvideo av det engelsk-amerikanske rockebandet Tin Machine, opphavleg gjeven ut på London Records i 1992.

Albumet inneheld songar spelte inn mellom 20. november 1991 og 11. februar 1992 frå fem ulike spelestader på den nordamerikanske og asiatiske delen av It's My Life-turneen. Konsertvideoen er ein enkelt konsert hovudsakleg frå The Docks i Hamburg den 24. oktober 1991. 

Albumet fekk stort sett negativ kritikk og vart det første albumet med Bowie sidan debutalbumet frå 1967 som ikkje gjekk inn på albumlista i Storbritannia. 

Tin Machine Live: Oy Vey, Baby var det siste albumet til Tin Machine før dei var toppløyste. 

Albumtittelen
Tittelen vart eit forslag frå Hunt Sales og var eit ordspel på U2-albumet Achtung Baby (1991). Planar om eit andre konsertalbum (Use Your Wallet, eit anna ordspel frå Sales, denne gongen frå Guns N' Roses-albuma Use Your Illusion I og II) vart skrinlagd då Oy Vey, Baby selde dårleg og fekk dårleg kritikk.

Mottaking
Bowie-biografen Nicholas Pegg klagde over at albumet hadde eit «stygt, utydeleg omslag», «ein useieleg misforstått tittel», og ei fantasilaus speleliste som inkluderte ein 8-minuttars versjon av den «frykta» «Stateside», som i lag førte til dårlege sal og meldingar. Likevel sa han «det er eigentleg ikkje eit dårleg album». Stephen Erlewine frå Allmusic.com kalla albumet «ikkje nok til å berge mengda av dei underutvikla songane som dannar ryggraden på plata.»

Innhald

Medverkande

 Musikarar:
 David Bowie – vokal, gitar, saksofon
 Reeves Gabrels – sologitar, korvokal
 Hunt Sales – trommer, perkusjon, vokal
 Tony Sales – bass, korvokal
 Eric Schermerhorn – gitar, korvokal

 Produsentar:
Reeves Gabrels
Max Bisgrove
Tom Dubé
Dave Bianco
David Bowie

Video
I motsetnad til albumet som bestod av opptak frå ulike stader på turneen, vart konserten på videoen filma på ein enkel konsert på The Docks i Hamburg den 24. oktober 1991. VIdeoen er 88 minuttar lang og vart distribuert av PolyGram Video Limited i Storbritannia.

Kjelder

Denne artikkelen bygger på «Tin Machine Live: Oy Vey, Baby» frå ,  den 12. september 2021.  


Bakgrunnsstoff


Kategori:Konsertalbum frå 1992
Kategori:Tin Machine-album
Kategori:London Records-album
Kategori:Album produserte av Reeves Gabrels
Kategori:Album produserte av David Bowie